Sakari Pietilä

Sakari ”Sakke” Pietilä (s. 21. kesäkuuta 1954 Oulu) on suomalainen jääkiekkovalmentaja ja -vaikuttaja. Hän on toiminut Jääkiekon SM-liigassa Ilveksen, HPK:n, Jokerien ja Bluesin päävalmentajana. Hänen muita valmennustöitään ovat olleet Suomen maajoukkueen apuvalmentaja, B-maajoukkueen päävalmentaja sekä ruotsalaisen Luleå HF -joukkueen päävalmentaja. Ilveksessä hän saavutti SM-pronssia kaudella 1988–1989 ja SM-hopeaa kaudella 1989–1990.

2000-luvulla Pietilä on toiminut NHL-joukkue Chicago Blackhawksin kykyjenetsijänä. Hän palasi Tampereen Ilveksen päävalmentajaksi marraskuussa 2006 ja jatkoi sopimustaan joulukuussa 2007 kevääseen 2009 saakka. Keväällä 2009 Pietilä nimitettiin Suomen alle 18-vuotiaiden maajoukkueen päävalmentajaksi. Kesällä 2009 Sakari Pietilä nimettiin SM-Liigan päävideotuomariksi yhdessä Niki Anderssonin kanssa.http://www.jatkoaika.fi/smliiga.php?sivu=uutiset&id=9649 SM-liigaan sääntömuutoksia 

Suomessa Pietilä muistetaan myös lukuisista esiintymisistään jääkiekon TV-lähetysten kommentaattorina.

Vuonna 2013 Pietilä sai potkut jääkiekon SM-liigan päävideotuomarin paikalta. Syynä oli, että hän ei lähettänyt jatkokäsittelyyn Tommi Huhtalan taklausta Tommi Kovaseen tammikuussa käydyssä SM-liigaottelussa. Kovanen sai tilanteessa vamman, joka johti hänen jääkiekkoilijanuransa päättymiseen. Pietilän omien kommenttien mukaan osasyynä potkuihin oli liigahallituksen hätiköinti http://m.iltalehti.fi/smliiga/2013030116736161_sm.shtmlhttp://m.iltalehti.fi/smliiga/201709062200364338_sm.shtml

Vuonna 2014 Pietilä sai tuomion rattijuopumuksesta, mutta syyte kaatui hovioikeudessa näytön puuttumiseen. Vaikka Pietilä oli nähty auton läheisyydessä päihtyneenä, ei pystytty osoittamaan hänen ajaneen autoa. Auton moottori oli tapahtumahetkellä lämmin, koska auton lämmitin oli ollut päällä. Lisäksi todistajana toimineella henkilöllä oli ilmeisimmin valemuisto tapahtuneesta. http://m.iltalehti.fi/jaakiekko/2015070119962471_jk.shtml

Koulutukseltaan Pietilä on liikuntatieteiden maisteri Jyväskylän yliopistosta, josta hän valmistui liikuntabiologian laitokselta liikuntafysiologian pro gradullaan  Jäätesti jääkiekkoilijoiden anaerobisen suorituskyvyn mittaamiseksi vuonna 1981.http://linda.linneanet.fi/F/1QIND1QI23IAQQGF4YCLKPBYXICHIX5J9KNC2CSCXLU7MN4FMS-06077?func=full-set-set&set_number=141056&set_entry=000009&format=999

 Lähteet 

 Aiheesta muualla 
 Esittely Tampereen Ilveksen verkkosivulla 

Luokka:Suomalaiset jääkiekkovalmentajat
Luokka:Kalevi Numminen -palkinnon voittajat
Luokka:Vuonna 1954 syntyneet
Luokka:Elävät henkilöt